CELEX: C2005/257/11
Language: sl
Date: 2005-10-15 00:00:00
Title: Zadeva C-322/05 P: Pritožba Hippocrateja Vounakisa zoper sklep Sodišča prve stopnje Evropskih skupnosti (tretji senat) z dne 2. junija 2005 v zadevi Hippocrate Vounakis proti Komisiji Evropskih skupnosti, T-326/03, vložena dne 24. avgusta 2005

15.10.2005   
            
            
               SL
            
            
               Uradni list Evropske unije
            
            
               C 257/6
            
         Pritožba Hippocrateja Vounakisa zoper sklep Sodišča prve stopnje Evropskih skupnosti (tretji senat) z dne 2. junija 2005 v zadevi Hippocrate Vounakis proti Komisiji Evropskih skupnosti, T-326/03, vložena dne 24. avgusta 2005
   (Zadeva C-322/05 P)
   (2005/C 257/11)
   Jezik postopka: francoščina
   Hippocrate Vounakis, ki ga zastopajo S. Orlandi, A. Coolen, J.-N. Louis in E. Marchal, avocats, je dne 24. avgusta 2005 pred Sodiščem Evropskih skupnosti vložil pritožbo zoper sklep Sodišča prve stopnje Evropskih skupnosti (tretji senat) z dne 2. junija 2005 v zadevi Hippocrate Vounakis proti Komisiji Evropskih skupnosti, T-326/03.
   Tožeča stranka Sodišču predlaga, naj:
   ugotovi in razsodi:
   
               1.
            
            
               Sklep Sodišča prve stopnje (tretji senat) z dne 2. junija 2005 v zadevi T-326/03 (Hippocrate Vounakis proti Komisiji Evropskih skupnosti) se razveljavi v celoti;
            
         
               2.
            
            
               Ničnostna tožba zoper odločbo Komisije, da imena tožeče stranke ne uvrsti na seznam napredovanj v naziv A4 iz naslova napredovanj 2002, je dopustna.
            
         
               3.
            
            
               Toženi stranki se naloži plačilo stroškov postopka na prvi stopnji in pritožbenih stroškov.
            
         Pritožbeni razlogi in bistvene trditve
   V utemeljitev pritožbe tožeča stranka ugotavlja, da je Sodišče prve stopnje pri kvalifikaciji odločbe, ki jo tožeča stranka izpodbija, zmotno uporabilo pravo.
   Sodišče prve stopnje je tako zmotno ugotovilo, da je odločba, ki jo tožeča stranka izpodbija, odločba, ki vsebuje seznam napredovanj, in je sestavljena iz cele vrste individualnih aktov, katerih naslovniki so uradniki, ki so napredovali, čeprav je izpodbijana odločba strogo individualna, in sicer, da se imena tožeče stranke ne uvrsti na seznam napredovanj.
   Ker tožeča stranka ni bila naslovnica odločb o napredovanjih drugih uradnikov, ki jih je Sodišče prve stopnje zmotno štelo za izpodbijani akt, je Sodišče prve stopnje ugotovilo, da je treba uporabiti člen 90(2), druga alinea, drugi stavek, Kadrovskih predpisov, in je torej po njegovem mnenju, čeprav je bila tožeča stranka na letnem dopustu do 16. septembra in čeprav je bila odločba objavljena 14. avgusta 2002, rok za ugovor v vsakem primeru pričel teči na dan objave zadevnega seznama.
   S tem je Sodišče prve stopnje kršilo člen 90(2), druga alinea, prvi stavek, Kadrovskih predpisov, saj je izpodbijani akt individualna odločba, da tožeča stranka po primerjalni preučitvi uspešnosti uradnikov, ki lahko napredujejo, ne napreduje, in ne gre za individualne odločbe o napredovanju drugih uradnikov, ki so napredovali in ki ne posegajo v njen pravni položaj.
   Ker gre v enem delu za individualno odločbo, bi morala biti tožeči strani „uspešno“ vročena.
   Iz vseh gornjih navedb izhaja, da je Sodišče prve stopnje zmotno uporabilo pravo.